### OSNUTEK ZAPISNIKA

### 19. seje sveta Zavoda za šport Kranj (2016-2020)

**Seja je bila v četrtek, 15.11.2018 ob 19.00 v sejni sobi Zavoda za šport Kranj, Partizanska cesta 37, 4000 Kranj.**

**Prisotni:**

Člani sveta zavoda: Marjan Bajt, Sebastijan Tofaj, Matjaž Polak, Damjana Piškur, Matej Kozjek, Matija Bežek

#### Ostali: Branko Fartek, direktor zavoda

**Odsotni:**, Zlatko Japelj

**Predlagani dnevni red:**

1. zapisnik 18. seje Sveta Zavoda za šport Kranj,
2. rebalans finančnega načrta Zavoda za šport Kranj za leto 2018,
3. kadrovski načrt za leti 2019 in 2020,
4. razno.

19. sejo sveta zavoda je vodil predsednik sveta Marjan Bajt.

Zapisnik je pisal Matija Bežek.

Dnevni red 18. seje: Direktor je za točko 3 popravil letnice, vsebina pa je ostala enaka. Točka tri se tako glasi: " Kadrovski načrt za leti 2018 in 2019." Dnevni red je bil soglasno potrjen.

***K točki 1.***

Glede zapisnika 18. seje ni bilo pripomb. Je pa direktor seznanil prisotne, da so bila iz proračuna mestne občine Kranj za 2019, črtana sredstva za tartan na atletskem stadionu, V upravljanje pa je zavod dobil asfaltni grbinasti poligon v Britofu in Ledno dvorano. Za športi park Zarico pa še ni vse urejeno. Prav tako še nismo pridobili informacije o lastništvu lokala na Zarici.

SKLEP: 42/19-2018

*Besedilo sklepa:* sprejme se zapisnik 18. seje Sveta Zavoda za šport Kranj

*Glasovanje:* ZA: 6 PROTI: 0 VZDRŽANI: 0

***K točki 2.***

Direktor za uvod pove, da navodila službe notranje revizije za konec leta narekujejo vsakoletno pripravo rebalansa.

Pove, da je zavod od občine prejel dodatna sredstva za Ledno dvorano in razliko za plače, ki so se povišale v skladu z vladnimi dogovori o sprostitvi varčevalnih ukrepov.

Investicije v športno infrastrukturo se v letu 2018 izvajajo s sredstvi iz proračuna MOK in Fundacije za šport, ter lastnih sredstev iz naslova presežka prihodkov nad odhodki v letu 2017 in sredstev iz lastnega prihodka v letu 2018, skupaj v višini 173.600,00 EUR:

|  |  |  |
| --- | --- | --- |
| pokriti olimpijski bazen | 30.000,00 EUR | sistem filtriranja kopalne vode |
| pokriti olimpijski bazen | 5.000,00 EUR | obnova vzhodne fasade |
| otroško igrišče GibiGib | 4.600,00 EUR | obnova brunarice in igral |
| športna dvorana Planina | 15.000,00 EUR | zamenjava glavnega semaforja |
| večnamensko igrišče ŠC Kranj | 85.000,00 EUR | preplastitev s tartanom, ureditev odtokov |
| gostinski lokal v ŠP Stražišče | 24.000,00 EUR | obnova strehe in notranjosti |
| nogometno igrišče z UT | 10.000,00 EUR | ureditev dovozne poti |

Za naslednje investicije je bilo zagotovljenih 50.000,00 EUR iz presežka prihodkov nad odhodki v zavodu za leto 2017 in pričakovana lastna sredstva zavoda v letu 2018:

* obnova otroškega bazena na Letnem kopališču,
* obnova garderobnih omaric na Letnem kopališču,
* zamenjava štartnih blokov na POB za 50m plavalne proge,
* nakup balona za pokritje večnamenskega igrišča v ŠC Kranj.

Polak vpraša o izvajalcih programov: osnovna motorika v 1. triadi osnovnih šol, Osnovna motorika v vrtcih (Beli hribčki) in napihljiv grad v vrtcih.

* Izvajalci osnovne motorike v 1. triadi osnovnih šol so osnovne šole in Migimal,
* Osnovna motorika v vrtcih (Beli hribčki) je ASK Triglav,
* napihljiv grad v vrtcih izvaja SAK Kranj,
* (op.: v istem sklopu je tudi atletska abeceda v 1. razredih oš, ki ga izvaja AK Triglav.)

SKLEP: 43/19-2018

*Besedilo sklepa:* sprejme se rebalans finančnega načrta Zavoda za šport Kranj za leto 2018

*Glasovanje:* ZA: 6 PROTI: 0 VZDRŽANI: 0

***K točki 3.***

V letu 2019 se planira zaposlitev 6 novih javnih uslužbencev:

* 2 reševalca iz vode, ki bi nadomestila pogodbene delavce in študentsko delo. (V pretekli poletni sezoni je bilo precej težav z zagotavljanjem zadostnega števila reševalcev, ker so študentje in sp.-ji odhajali na druga kopališča).
* 3 vzdrževalce športne infrastrukture v Ledni dvorani. Za dva od njih je zahtevano znanje upravljanja z "rolbo" oz. čistilcem ledu.
* 1 vzdrževalec športne infrastrukture v Športnem parku Zarica (ko bo urejen prenos upravljanja na zavod).

SKLEP: 44/19-2018

*Besedilo sklepa:* sprejme se kadrovski načrt za leti 2018 in 2019

*Glasovanje:* ZA: 6 PROTI: 0 VZDRŽANI: 0

***K točki 4.***

Naslednja seja je predvidena za 06.12.2018 ob 18 uri v sejni sobi.

Seja sveta se je končala ob 20.00 uri.

Kranj, 16.11.2018

Marjan Bajt

predsednik sveta zavoda